- Hindi News
- National
- घर में बड़े बुजुर्गों का सम्मान करें और बुजुर्गों माता पिता की सेवा करें : शास्त्री
घर में बड़े बुजुर्गों का सम्मान करें और बुजुर्गों माता-पिता की सेवा करें : शास्त्री
बूड़सू| बरवालागांव स्थित रघुनाथ मंदिर में रविवार को सात दिवसीय “नानी बाई को मायरो’ कथा का शुभारंभ हुआ। महंत बालकदास महाराज के सान्निध्य में सुबह 9 बजे बैंड-बाजों की स्वर लहरियों एवं जयकारों के बीच मंदिर परिसर से कलश यात्रा निकाली गई। कलश यात्रा गांव के विभिन्न गली-मोहल्लों से होते हुए पुन: मंदिर परिसर पहुंची। कलश यात्रा में बड़ी संख्या में श्रद्धालु शामिल हुए। कथा के प्रथम दिन व्यासपीठ पर विराजमान कथावाचक जटाशंकर महाराज “अनुज’ ने प्रवचन देते हुए कहा कि भक्त और भगवान का संबंध अनन्य प्रेम, श्रद्धा और मन के भाव पर आधारित है। भगवान भक्त के धैर्य और भक्ति की परीक्षा अवश्य लेते हैं मगर वे भक्त की सच्ची भक्ति एवं अनन्य प्रेम पर मोहित होकर हर हाल में उसकी रक्षा करते हैं। उन्होंने कहा कि मनुष्य को अपनी जीवन में भगवान का सुमिरन करना चाहिए। भगवान के सुमिरन और जाप से ही श्रद्धालुओं को कष्टों दुखों से छुटकारा मिल सकता है। इस दौरान बड़ी संख्या में श्रद्धालु उपस्थित थे।
बूडसू. कलशयात्रा में शामिल श्रद्धालु।
मकराना. भागवतकथा सुनते हुए महिला श्रद्धालु।
tgl_Latn sot_Latn hin_Deva hin_Deva hin_Deva awa_Deva hin_Deva